**Abelvær** er et fiskevær og handelssted i Nærøysund kommune i Trøndelag, Stedet ligger på Store Kvalø, ved munningen av Foldafjorden, lengst sør i kommunen. Nærmeste nabo i sør er havstykket Folda.

Beliggenhet og kommunikasjon
----------------------------

Det opprinnelige handelsstedet lå på den nordligste av de to øyene som på kartet er kalt «Abelvær» – på den østlige enden. Den opprinnelige Abelværøya er uten dyrket mark. Den øya som bebyggelsen ligger på i dag, heter Store Kalvø. Den er ca. 1,5 km lang og har fastlandsforbindelse  via Brennholmen. Fv 768 forbinder Abelvær med Strandval og videre med Fv 769 som møter Fv 770 som er hovedveien i Nærøysund, og går fra Foldereid til Austafjord. De grendene som ligger nærmest Abelvær, er Ramstad og kirkestedet Steine.

Abelvær har bussforbindelse til Kolvereid, og stedet har hurtigbåtforbindelse til Rørvik og Namsos.

Samfunnsliv
-----------

Abelvær gårdAbelvær gård 
På Abelvær finnes butikker og post i butikk (Abelvær har postnummer 7950). Flere bedrifter er etablert på Abelvær, bl.a. Salaris AS og Abelvær Slip AS. Her finnes kafe og pub, og på Abelvær ligger Abelvær gård som drives som overnattings- og serveringssted.

Abelvær har flere kaianlegg, bla. Abelvær hurtigbåtkai, og det er egen småbåthavn på stedet. 

Skolen ved Abelvær oppvekstsenter ble nedlagt før skolestart 2019, og elevene ble overført til Kolvereid skole. Stedet har en barnehage.

Abelvær er en grunnkrets i kommunen og har 116 innbyggere pr. 1. januar 2016.

Ved Abelvær ligger to av de fineste strendene i Namdalen, Kjeksvika og Hesthagan. På Kjeksvika er det gapahuk og grillplass, og ved nabostranda Hesthagan er det toalett.

Historie
--------

Det har vært spekulert mye over opprinnelsen til navnet «Abelvær» eller «Appelvær». K. Rygh antyder at det kan komme av kvinnenavnet Abel eller Appolonia. Andre har tenkt på presten og proprietæren Christopher von Aphelen. Han var sogneprest i Overhalla mellom 1608 og 1616. Han var en iherdig bygger av rorbuer, og trolig er været oppkalt etter ham. En rekke av hans etterkommere finnes i Nærøy. 

Siden 1802 har Abelvær vært eid av Brandtzæg-familien. På 1800- og 1900-tallet ble Abelvær bygget opp rundt Brandtzæg-familiens virksomheter med hermetikkfabrikk, handel, meieri, bakeri med mer. Brandtzæg-familien var også væreiere på Sør-Gjæslingan.

Billedgalleri
-------------

* Væreiergården på Abelvær.Væreiergården på Abelvær.
* Fiskeværshus mot havet.Fiskeværshus mot havet.
* Brandtzæg Canning, tidligere hermetikkfabrikk.Brandtzæg Canning, tidligere hermetikkfabrikk.
* Fyret ved Fyrlykthaugen.Fyret ved Fyrlykthaugen.
* Barneskolen har åtte elever per 2017.Barneskolen har åtte elever per 2017.
* Husklynge på Abelvær.Husklynge på Abelvær.
* Fiskeværshus.Fiskeværshus.
* Hovedgata i Abelvær sentrum.Hovedgata i Abelvær sentrum.

Referanser
----------

1. 1 2  «Folkemengde, etter grunnkrets». Statistisk sentralbyrå. januar 2018. Besøkt 26. desember 2018.
2. ↑  Olsen, Stian (9. august 2019). «Etter nesten 20 år med fraflytting og stillhet, sørger laksefabrikken for nytt liv i fiskeværet». *iLaks*. Besøkt 23. juni 2021.
3. ↑  «Log into Facebook». *Facebook* **(engelsk)**. Besøkt 23. juni 2021.
4. ↑  «Abelvær Slip AS, Abelvær | bedrift | gulesider.no». *www.gulesider.no*. Besøkt 23. juni 2021.
5. ↑  «Trolig nedleggelse av Abelvær skole – www.abelvaer.no». Besøkt 23. juni 2021.
6. ↑  «Sandstrender og badeplasser - Norgesferie Trøndelag». *visitnamdalen.com*. 10. desember 2018. Besøkt 7. august 2021.

Eksterne lenker
---------------

* (no) Offisielt nettsted Rediger på Wikidata

* (en) Abelvær – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** GeoNames
 |